**ПОТВРЂУЈУЋЕ РЕШЕЊЕ**

Надзирани субјект може, у складу са чланом 6. Закона о инспекцијском надзору ("Службени гласник РС", број 36/15 44/18 - др. закон и 95/18 ), захтевати да се потврди законитост поступања у његовом пословању. у оквиру надлежности туристичке инспекције.

Захтев за потврђујуће решење туристичкој инспекцији се подноси писаним путем и доставља путем мејла, turisticka.inspekcija@mtt.gov.rs или путем поште, на адресу: Сектор туристичке инспекције, Београд-Нови Београд, Омладинских бригада бр.1. Захтев треба да садржи податке о надзираном субјекту (пословно име, адреса, матични број и одговорно лице), као и образложење зашто је потребан потврђујући надзор.

## У складу са Законом о републичким административним таксама („Сл. гласник РС“, бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин.изн., 55/2012 – усклађени дин.изн., 93/2012, 47/2013 – усклађени дин.изн., 65/2013 – дир. закон, 57/2014 – усклађени дин.изн., 45/2015 – усклађени дин.изн., 83/2015, 112/2015, 50/2016 – усклађени дин.изн., 61/2017 – усклађени дин.изн., 113/2017, 3/2018 – испр., 50/2018 – усклађени дин.изн., 95/2018 и 38/2019 – усклађени дин.изн. 86/2019, 90/2019 - испр., 98/2020 - усклађени дин.изн., 144/2020 и 62/2021 . усклађени дин.изн.), уз захтев се доставља доказ о уплаћеним административним таксама за захтев (330,00 рсд) и за решење (570,00 рсд) на жиро рачун број: 840-742221843-57, у сврху републичке административне таксе по моделу 97, са позивом на број (*ознака општине*), прималац буџет Републике Србије, са назнаком – захтев за решење и решење.

Уколико у поступку инспекцијског надзора иницираним овим захтевом инспектор не утврди незаконитости, неправилности или недостатке, он доноси решење о потврђивању законитости пословања у оквиру надлежности туристичке инспекције.